Мцхета

Мцхе́та () — Грузиянь ош, ашти Арагви ды Кура лейтнень вейсэндямо таркасо. Те администрациянь ош  Мцхета-Мтианети ёнксонь; ашти зярыя вайгельбеть Тбилиси ошсто пелевеёнов. Эрицятнеде -  7 940 ломанть (2014 иень ломанень сёрмадстомань кувалт).

Историясь
Сехте кезэрень Грузиянь ош. Путозель 5 пингестэ минек эрадо икеле. Ёвтнемань коряс ошонть путызе содавикс  Мцхетос. «Картлос царень куломадо мейле сонзэ низэ явинзе мастортнэнь цёранзо юткова. Сехте сыре ялаксось   - Мцхетос - тусь эрямо Арагви ды Мтквари (Кура) лейтнень вейсэндямо таркав ды путсь тозонь ош ды лемдизе эсензэ лемсэ».

Испаниянь сёрмадыця  Хуан Ван-Хален, ульнекшнэсь те таркасо XIX пингестэ ды сёрмадсь, што Ноень цёрань цёразо — Месхет — а стяко теизе сонзэ прявтошокс. Те аволь ансяк мазычинь кисэ, те вадря таркань кисэ: ошось ашти Арарат пандонь маласо, козонь лоткакшность Ноень венчезэ.

Минек эрань икеле IV пингесэ Азо (Азови) — Картлиянь инязорось — яволявтызе ошонть Картлиянь  прявтошокс. Минек эрань V пингестэ Картлиянь прявтошокс теевсь Тбилиси. Самеба церкувать вачкамонь прядомань видс Грузиянь Патриархонь Кафедрась ульнесь Мцхетасо.

Покш Мцхетань ташкто буетне: Саркине, Цицамури, Накулбакеви,Карсани, Мухатгверди, Калоубани-Кодмани.
Тесэ аштить Армазонь (Армазцихе), Бебрисцихе кородомань лиядкстнэ,  кезэрень ошонь пелькст,  калмамо таркат, Самтавро монастыресь (прявт церкувась XI пингестэ) ды  Светицховели кафедральной церкувась. Мцхетань маласо  ашти вейке сехте кезерень монастырень церкува - Джвари, Джвари (монастыресь) (VI пинге), Шио-Мгвимень монастыресь.

Мцхетань чугункань кинь лотксематаркань маласо муезель минек эрань I пингень сюпав тейтерьавань калмамо тарка. Калмамо таркась теезель кода куда. Крышась - черепица. Те кудонть потсо муезель а покш статуя: од цёраломанть налкси флейтасо.

Культурань содавикс таркатне аштить ЮНЕСКонь ванстома ало ды совить весе масторонь наследияс.

 Эрицятнеде 

 Ошт-ялгат 

 Фотокувт 

1200px|кенжешка|куншкасо

 Литературась 
 Джанберидзе Н., Мачабели К. Тбилиси. Мцхета. — М., Искусство, 1981. 256 с. (Серия «Архитектурно-художественные памятники городов СССР»).

 Невтевкст 
 Туристический путеводитель по Мцхета 
 Мцхета, описание
 Достопримечательности Мцхета

Категория:Грузия Масторонть ошт
Категория:Прявтошт